
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 50
                                                                26 martie 2026
privind aprobarea închirierii unui spațiu din imobilele proprietate publică a Municipiului Sighișoara, 

aflate în administrarea Spitalului Municipal Sighișoara, în vederea organizării și funcționării unui centru
     de dializă

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 9.477/05.03.2026 şi la Consiliul Local Sighișoara cu nr. 12.002/19.03.2026, de referatul de aprobare, înregistrat cu nr. 9.478/05.03.2026, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere adresa Spitalului Municipal Sighișoara cu nr. 896/03.03.2026, înregistrată la Municipiul Sighișoara cu nr. 9.076/03.03.2026, prin care se înaintează Raportul de specialitate nr. 897/03.03.2026, întocmit la nivelul Spitalului Municipal Sighișoara privind necesitatea și oportunitatea închirierii unui spațiu situat în incinta Spitalului Municipal Sighișoara, în vederea organizării și funcționării unui centru de dializă;

Având în vedere că prin acest raport al Spitalului Municipal Sighișoara, se propune închirierea spațiului în suprafață de 165 mp., situat la parterul construcției C3 – Secția Medicină Internă, din imobilul amplasat în municipiul Sighișoara, str. Zaharia Boiu nr. 29, imobil înscris în Cartea Funciară nr. 57126 Sighișoara, proprietate publică a Municipiului Sighișoara și aflat în administrarea Spitalului Municipal Sighișoara, unui operator medical autorizat în vederea organizării și funcționării unui centru de dializă, spațiul fiind compus din 3 saloane, hol și spații auxiliare;

Dat fiind că spațiul propus spre închiriere, așa cum a fost identificat de Spitalul Municipal Sighișoara este parte din imobilul amplasat în municipiul Sighișoara, str. Zaharia Boiu nr. 29 - construcție C3 – Secția Medicină Internă, imobil înscris în Cartea Funciară nr. 57126 Sighișoara, proprietate publică a Municipiului Sighișoara, având nr. de inventar 1.6.2.5.015 și aflat în administrarea Spitalului Municipal Sighișoara;

Având în vedere Hotărârea Consiliului Local Sighișoara nr. 141/30.07.2009 privind transmiterea în administrarea Spitalului Municipal Sighișoara a imobilelor în care își desfășoară activitatea, prin care a fost aprobată transmiterea în administrarea Spitalului Municipal Sighișoara a imobilelor (construcții și terenuri aferente) în care acesta își desfășoară activitatea, conform anexei nr. 1, care face parte integrantă din hotărâre;

Având în vedere Hotărârea Consiliului Local Sighișoara nr. 19/30.01.2020 privind includerea în inventar și totodată completarea listei de inventariere cuprinzând imobilele date în administrarea Spitalului Municipal Sighișoara prin Hotărârea Consiliului Local Sighișoara nr. 141/2009, precum și stabilirea măsurilor necesare pentru închirierea unor spații sau suprafețe de teren din imobilele, proprietate publică a Municipiului Sighișoara, aflate în administrarea Spitalului Municipal Sighișoara;

Având în vedere Hotărârea Consiliului Local Sighișoara nr. 234/19.12.2019 privind stabilirea tarifelor de bază lunare pe mp. pentru spațiile cu altă destinație decât locuințe și terenurile aferente acestora și pentru terenurile destinate construirii de spații cu altă destinație decât locuințe, care aparțin domeniului public și privat al Municipiului Sighișoara;

Având în vedere Hotărârea Consiliului Local Sighișoara nr. 55/26.03.2020 privind aprobarea încasării cotei - părţi din veniturile obţinute de către Spitalul Municipal Sighişoara din închirierea către terţi a unor spaţii;    

Având în vedere prevederile art. 287 și art. 297 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile art. 332 și urm. din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile art. 861 și art. 867 - 870 din Legea nr. 287/2009 privind Codul civil, republicată, cu modificările și completările ulterioare;

Având în vedere prevederile Ordonanței Guvernului nr. 70/2002 privind administrarea unităților sanitare publice de interes județean și local, cu modificările și completările ulterioare;

Având în vedere prevederile Legii nr. 95/2006 privind reforma în domeniul sănătății, republicată, cu modificările și completările ulterioare;

Având în vedere Ordinul Ministrului Sănătăţii nr. 1.834/2023 privind aprobarea Regulamentului de organizare şi funcţionare a unităţilor de dializă publice şi private, cu modificările și completările ulterioare;

Având în vedere prevederile Anexei nr. 4 – Inventarul bunurilor care aparțin domeniului public al municipiului Sighișoara la Hotărârea Guvernului nr. 964/2002 privind atestarea domeniului public al județului Mureș, precum și al municipiilor, orașelor și comunelor din județul Mureș;  

Având în vedere că, prin închirierea spațiului se aduc venituri suplimentare la bugetul local;
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 9.479/05.03.2026, prin care se propune aprobarea închirierii unui spațiu din imobilele proprietate publică a Municipiului Sighișoara, aflate în administrarea Spitalului Municipal Sighișoara, în vederea organizării și funcționării unui centru de dializă;

Având în vedere Raportul de specialitate cu nr. 897/03.03.2026 al Spitalului Municipal Sighișoara, înaintat cu adresa Spitalului Municipal Sighișoara cu nr. 896/03.03.2026, înregistrată la Municipiul Sighișoara cu nr. 9.076/03.03.2026 privind necesitatea și oportunitatea închirierii unui spațiu situat în incinta Spitalului Municipal Sighișoara, în vederea organizării și funcționării unui centru de dializă;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „a” și alin. (14), art. 139 alin. (1), alin. (3) lit. „g” și al art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

   H O T Ă R Ă Ş T E:

Art. 1. (1) Se aprobă închirierea unui spațiu în suprafață de 165 mp., compus din 3 saloane, hol și spații auxiliare, situat la parterul construcției C3 – Secția Medicină Internă din municipiul Sighișoara, str. Zaharia Boiu nr. 29, construcție înscrisă în Cartea Funciară nr. 57126 Sighișoara, proprietate publică a Municipiului Sighișoara, având valoare de inventar de 1.666.733,76 lei și aflată în administrarea Spitalului Municipal Sighișoara, către un operator medical autorizat, în condițiile legii, în vederea organizării și funcționării unui centru de dializă.

(2) Închirierea spațiului prevăzut la alin. (1) se va realiza prin procedură de licitație publică, în condițiile prevăzute de legislația în vigoare.

(3) Competența organizării procedurii de licitație publică, precum și a încheierii contractului de închiriere, revine Spitalului Municipal Sighișoara, în calitate de administrator al imobilului, cu respectarea prevederilor legale incidente.

(4) Durata contractului de închiriere este de 10 ani, cu posibilitatea de prelungire prin acordul părților, în condițiile legii și în funcție de necesitățile concrete ale activității medicale desfășurate în cadrul centrului de dializă. 

(5) Prețul minim de pornire la licitație va fi stabilit de către Spitalul Municipal Sighișoara, în conformitate cu prevederile Hotărârii Consiliului Local Sighișoara nr. 234/19.12.2019 privind stabilirea tarifelor de bază lunare pe mp. pentru spațiile cu altă destinație decât locuințe și terenurile aferente acestora și pentru terenurile destinate construirii de spații cu altă destinație decât locuințe, care aparțin domeniului public și privat al Municipiului Sighișoara, Anexa nr. 1 la aceasta.
Art. 2. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Direcția Arhitect Șef, Compartimentul Administrarea Domeniului Public și Privat – Direcția Arhitect Șef, Compartimentul Buget, Contabilitate, Salarizare – Direcția Economică din cadrul Municipiului Sighișoara și Spitalul Municipal Sighișoara.
Art. 3. Prin grija doamnei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro. 


PREŞEDINTE DE ŞEDINŢĂ,
  

     Fintoc Lucian - Aurel       
                                                                                                   Contrasemnează pentru legalitate
                                SECRETARUL GENERAL al municipiului,

                                                          Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;

  2 ex. Compartimentul Administrarea Domeniului Public şi Privat – Direcţia Arhitect Șef;

  1 ex. Compartimentul Buget, Contabilitate, Salarizare – Direcţia Economică;

  1 ex. Serviciul Impozite, Taxe şi Executare Creanţe – Direcția Economică;

  1 ex.  Compartimentul Juridic;

  2 ex. Spitalul Municipal Sighișoara.
14 ex.  

B.A.

